पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के सबसे व्यस्त बाजार शकूराबाद में लॉकडाउन को लेकर दिए गए निर्देशों का खुल्लम खुल्ला उल्लंघन हो रहा है। बाजार में लोगों की काफी भीड़ इकट्ठा हो रही है, जिसके कारण करोना संक्रमण का खतरा काफी बढ़ता दिख रहा है। गुरुवार को बाजार में लोगों को इतनी भीड़ हो गई कि बाजार में जाम लग गया। जाम में अधिकारी की गाड़ी भी काफी समय तक फंसी रही। सरकार द्वारा लाॅकडाउन को लेकर जारी किए गए दिशा-निर्देश का बेपरवहाल लोग खुल्लम खुल्ला उल्लंघन करते देखे गए। बाजार में काफी संख्या में कपड़ा, ज्वेलरी सहित अन्य दुकानें खुली हुई थी। जबकि बुधवार को ही बाजार के एक ज्वेलरी दुकान महारानी ज्वेलर्स को अवैध रूप से खुले रहने के कारण अंचलाधिकारी कौशल्या कुमारी द्वारा सील कर दिया गया था। फिर भी अधिकांश दुकानदारों पर इसका असर देखने को नहीं मिल रहा है। जो हालात दिख रहे हैं, उसमें शायद प्रशासन को बाजार में और ज्यादा सख्ती करनी होगी तब संक्रमण के खतरे को कम किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn